CELEX: 52014JC0003
Language: hu
Date: 2014-01-24
Title: Együttes javaslat A TANÁCS RENDELETE a szíriai helyzetre tekintettel korlátozó intézkedések meghozataláról szóló 36/2012/EU rendelet módosításáról

|
			
		
		
		52014JC0003
		
			Együttes javaslat A TANÁCS RENDELETE a szíriai helyzetre tekintettel korlátozó intézkedések meghozataláról szóló 36/2012/EU rendelet módosításáról /* JOIN/2014/03 final - 2014/0022 (NLE) */
			
				
		
		
			
			   	INDOKOLÁS
(1)                   
A szíriai helyzetre tekintettel korlátozó
intézkedések meghozataláról szóló, 2012. január 18-i 36/2012/EU tanácsi
rendelet hatályba léptette a 2011/782/KKBP tanácsi határozatot[1]. A 2012/739/KKBP
tanácsi határozat[2]
hatályon kívül helyezte a 2011/782/KKBP határozatot és annak helyébe lépett.
2013. június 1-jén a 2012/739/KKBP határozat hatályát veszítette. A határozat
helyébe a 2013/255/KKBP határozat lépett, amely 2014. június 1-jéig
alkalmazandó. 
(2)                   
Mentességet kell bevezetni a pénzeszközök befagyasztása
tekintetében, hogy fel lehessen szabadítani szíriai állami tulajdonú
szervezetek vagy a Szíriai Központi Bank pénzeszközeit vagy gazdasági
erőforrásait annak érdekében, hogy a Szíriai Arab Köztársaság nevében
kifizetéseket teljesítsenek a Vegyifegyver-tilalmi Szervezet (OPCW) számára az
OPCW ellenőrző látogatásaival és a szíriai vegyi fegyverek
megsemmisítésével kapcsolatos tevékenységekre vonatkozóan, ezen belül az OPCW
különleges alapja számára a szíriai vegyi fegyvereknek a Szíriai Arab Köztársaság
területén kívül történő megsemmisítésével kapcsolatos tevékenységekhez
szükséges pénzügyi forrásokra vonatkozóan. 
(3)                   
Ezen intézkedések végrehajtásához az Unió további
fellépése szükséges. Az Unió külügyi és biztonságpolitikai
főképviselője és az Európai Bizottság javaslatot tesz a 36/2012/EU
rendelet ennek megfelelő módosítására.
2014/0022 (NLE)
Együttes javaslat
A TANÁCS RENDELETE
a szíriai helyzetre tekintettel korlátozó
intézkedések meghozataláról szóló 36/2012/EU rendelet módosításáról
AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre és különösen annak 215. cikkére, 
tekintettel a Szíriával szembeni korlátozó
intézkedésekről szóló, 2013. május 31-i 2013/255/KKBP tanácsi határozatra[3], 
tekintettel az Unió külügyi és biztonságpolitikai
főképviselője és az Európai Bizottság által előterjesztett
együttes javaslatra,
mivel:
(1)       A 36/2012/EU tanácsi rendelet[4] hatályba lépteti a
2013/255/KKBP határozatban rögzített legtöbb intézkedést.
(2)       2014. január …-án/-én a
Tanács elfogadta a 2013/255/KKBP határozatot módosító 2014/.../KKBP
határozatot.
(3)       További eltérést kell
biztosítani a pénzeszközök befagyasztásától és a pénzeszközök vagy gazdasági
erőforrások rendelkezésre bocsátásának tilalmától, hogy fel lehessen
szabadítani szíriai állami tulajdonú szervezetek vagy a Szíriai Központi Bank
pénzeszközeit vagy gazdasági erőforrásait annak érdekében, hogy a Szíriai
Arab Köztársaság nevében kifizetéseket teljesítsenek a Vegyifegyver-tilalmi
Szervezet (OPCW) számára az OPCW ellenőrző látogatásaival és a
szíriai vegyi fegyverek megsemmisítésével kapcsolatos tevékenységekre
vonatkozóan.
(4)       Ezen intézkedés a
Szerződés hatálya alá tartozik, ennélfogva – különösen annak biztosítása
érdekében, hogy a gazdasági szereplők valamennyi tagállamban egységesen
alkalmazzák azt – végrehajtásához uniós szintű fellépés szükséges. 
(5)       A 36/2012/EU rendeletet ezért
ennek megfelelően módosítani kell,
ELFOGADTA EZT A RENDELETET:
1. cikk
A 36/2012/EU rendelet a következőképpen
módosul:
 1.        A 16. cikk első bekezdése a
következő ponttal egészül ki:
„i) kizárólag a II. és a IIa. mellékletben
felsorolt szíriai állami szervezetek vagy a Szíriai Központi Bank által a
Szíriai Arab Köztársaság nevében az OPCW számára az OPCW ellenőrző
látogatásaival és a szíriai vegyi fegyverek megsemmisítésével kapcsolatos
tevékenységekre, ezen belül mindenekelőtt az OPCW különleges alapja
számára a szíriai vegyi fegyvereknek a Szíriai Arab Köztársaság területén kívül
történő teljes körű megsemmisítésével kapcsolatos tevékenységekre
vonatkozó kifizetések fedezésére szolgálnak.” 
2. cikk
Ez a rendelet az Európai Unió Hivatalos
Lapjában való kihirdetését követő napon lép hatályba.
Ez a rendelet teljes egészében
kötelező és közvetlenül alkalmazandó valamennyi tagállamban.
Kelt Brüsszelben, -án/-én.
                                                                       a
Tanács részéről
                                                                       az
elnök
[1]               A Tanács 2011. december 1-jei 2011/782/KKBP határozata a
Szíriával szembeni korlátozó intézkedésekről és a 2011/273/KKBP határozat
hatályon kívül helyezéséről (HL L 319., 2011.12.2., 56. o.).
[2]               A Tanács 2012. november 29-i 2012/739/KKBP határozata a
Szíriával szembeni korlátozó intézkedésekről és a 2011/782/KKBP határozat
hatályon kívül helyezéséről (HL L 330., 2012.11.30., 21. o.).
[3]               HL L 147., 2013.6.1., 14. o.
[4]               A Tanács 2012. január 18-i 36/2012/EU rendelete a
szíriai helyzetre tekintettel korlátozó intézkedések meghozataláról és a
442/2011/EU rendelet hatályon kívül helyezéséről (HL L 16, 2012.1.19.,
1.o.).